open-index/open-wikipedia-markdown huggingface dataset:
সেলিম ইউসুফ

**সেলিম ইউসুফ** (; জন্ম: ৭ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী প্রথিতযশা ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন তিনি।

## খেলোয়াড়ী জীবন
১৯৭৮-৭৯ মৌসুম থেকে ১৯৯৬-৯৭ মৌসুম পর্যন্ত সেলিম ইউসুফের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে ৩২ টেস্ট ও ৮৬টি ওডিআইয়ে অংশগ্রহণ করেছেন সেলিম ইউসুফ। ৫ মার্চ, ১৯৮২ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ নভেম্বর, ১৯৯০ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

১৯৮৭ সালে এজবাস্টনে স্বাগতিক ইংল্যান্ডের বিপক্ষে অনুষ্ঠিত টেস্টে ব্যক্তিগত সর্বোচ্চ অপরাজিত ৯১ রান করেন। ১৯৮৭ সালের ক্রিকেট বিশ্বকাপে স্মরণীয় অবদান রাখেন। ওয়েস্ট ইন্ডিজের বিপক্ষে নিশ্চিত পরাজয়ের দ্বারপ্রান্তে অবস্থানকারী পাকিস্তান দলকে জয় এনে দেন তিনি।

১৯৯০ সালে প্রথম উইকেট-রক্ষক হিসেবে সেলিম ইউসুফ একদিনের আন্তর্জাতিকে রেকর্ডসংখ্যক ৩টি স্ট্যাম্পিং করেছিলেন। অদ্যাবধি তার এ রেকর্ডটি যৌথভাবে টিকে রয়েছে।

## খেলার ধরন
ওয়াসিম বারি’র যোগ্য উত্তরসূরী হিসেব সেলিম ইউসুফের পাকিস্তান দলে আগমন ঘটে। শুধুমাত্র উইকেট-রক্ষণেই দৃঢ়তা দেখিয়েছিলেন না তিনি। বরঞ্চ পাকিস্তান দলের নিচেরসারিকে শক্তিশালী স্ট্রোক প্লের প্রদর্শন ঘটিয়ে মজবুত করেছেন। দূর্দান্তভাবে লাফিয়ে বেশ কয়েকবার ক্যাচ নেয়াসহ দ্রুততার সাথে স্ট্যাম্পিং করেছেন। টেস্ট ও ওডিআইয়ে কার্যকরী ব্যাটিং করে জয়ের সন্ধান দিয়েছেন পাকিস্তান দলকে।

## অবসর
ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) দল নির্বাচকমণ্ডলীর সদস্যরূপে কাজ করেছেন। বর্তমানে তিনি পাকিস্তান কাস্টমস সার্ভিসের প্রিন্সিপাল অ্যাপ্রেইজার হিসেবে দায়িত্বে রয়েছেন। এছাড়াও, বর্তমানে তিনি পিএসএলের বিশেষ প্রাধিকারপ্রাপ্ত দল করাচি কিংসের উপদেষ্টা পরিষদের দায়িত্ব পালন করছেন।

## তথ্যসূত্র

## আরও দেখুন
* সেলিম মালিক
* মুশতাক মোহাম্মদ
* ১৯৮৭ ক্রিকেট বিশ্বকাপ
* পাকিস্তানি টেস্ট ক্রিকেটারদের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:অ্যালাইড ব্যাংক লিমিটেডের ক্রিকেটার
বিষয়শ্রেণী:পাকিস্তান ইন্ডাস্ট্রিয়াল ডেভেলপমেন্ট ব্যাংকের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি বি-এর ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান কাস্টমসের ক্রিকেটার
বিষয়শ্রেণী:সিন্ধুর ক্রিকেটার
বিষয়শ্রেণী:উইকেট-রক্ষক
তিরুবারূর

**থিরুবারুর** () হল ভারতের তামিলনাড়ু রাজ্যের একটি শহর ও পৌরসভা। এটি থিরুবারুর জেলা এবং থিরুবারুর তালুকের প্রশাসনিক সদর দফতর। শহরটি চোল সাম্রাজ্যের পাঁচটি ঐতিহ্যবাহী রাজধানীর মধ্যে একটি ছিল, রাজবংশের অন্যতম সম্রাট কুলোথুঙ্গা প্রথম চোলার রাজধানী ছিল এটি।

## ভূগোল
থিরুবারুর ৯.২৮° উত্তর অক্ষাংশ এবং ৭৯.৩° পূর্ব দ্রাঘিমাংশে অবস্থিত। শহরটি উত্তরে সুকুমার নদী, দক্ষিণে ভালাইয়ার নদী এবং ওদম্বোক্কি নদীটি মাঝখান দিয়ে প্রবাহিত হয়েছে। সমুদ্রপৃষ্ঠ থেকে এ শহরের গড় উচ্চতা হল ৩ মিটার (৯.৮ ফুট)। পৌরসভা আয়তন ১০.৪৭ বর্গ কিমি (৪.০৪ বর্গ মাইল)। থিরুবারুর চেন্নাই থেকে ৩০০ কিলোমিটার, নাগপট্টিনাম থেকে ২৪ কিমি (১৫ মাইল), করাইকাল থেকে ৪০ কিলোমিটার (২৫ মাইল), মায়িলাদূথুরাই থেকে ৪০ কিমি (২৫ মাইল) এবং থানজাবুর থেকে ৫৬ কিমি (৩৫ মাইল) দূরে অবস্থিত। জেলার পাশাপাশি শহরটিতে বার্ষিক বৃষ্টিপাত হয় ১,২৬০ মিলিমিটার (৫০ ইঞ্চি)। শহরটি গ্রীষ্মের সময় গ্রীষ্মমণ্ডলীয় জলবায়ু অনুভব করে; মার্চ থেকে মে পর্যন্ত। সমুদ্রের সান্নিধ্যের ফলে বছর জুড়ে উচ্চ আর্দ্রতা দেখা দেয় এবং আগস্ট থেকে মে পর্যন্ত ৭০% শতাংশ পর্যন্ত পৌঁছে যায়। এ শহরে বালু, পলি এবং মাটির সমন্বয়ে পলল মাটি দ্বারা গঠিত সমভূমি বিদ্যমান।

## জনসংখ্যা
১৯০১ সালে থিরুবারুর শহরের জনসংখ্যা ছিল ১৫৪৩৬ জন। ২০১১ সালের ভারতীয় জনগণনা অনুসারে থিরুবারুর জনসংখ্যা হল ৫৮,৩০১ জন, যার লিঙ্গ-অনুপাত প্রতি ১০,০০০ পুরুষের জন্য ১,০৫৩ জন মহিলা, যা জাতীয় গড় ৯২৯ এর তুলনায় অনেক বেশি। ছয় বছরের নিচের বয়সী জনসংখ্যা ৫,৭৭৯ জন, এর মধ্যে ২,৮৮৮ জন পুরুষ এবং ২,৯৯১ জন মহিলা ছিল। জনসংখ্যার যথাক্রমে ৩২% এবং .৬৬% শতাংশ হল তফশিলী জাতি এবং উপজাতি। জেলার সাক্ষরতার হার ৭২.৯৯%। শহরে মোট ১৪৯৯৭ পরিবার বসবাস করে। এখানে মোট ১৮,৯৯৩ জন শ্রমিক রয়েছে, ৬৭২ জন কৃষক, ৯৬০ জন কৃষি প্রধান শ্রমিক, গৃহহীন শিল্পে ৩১৮ জন, ১৫,৫৯৬ অন্যান্য শ্রমিক, ১,৪০৭ প্রান্তিক শ্রমিক, ৪৭ প্রান্তিক কৃষক, ২৬১ প্রান্তিক কৃষি শ্রমিক, গৃহ শিল্পে ৫২ প্রান্তিক শ্রমিক এবং ১,০৪৭ অন্যান্য প্রান্তিক শ্রমিক রয়েছে।

২০১১ সালের ধর্মভিত্তিক জনগণনা অনুসারে থিরুবারুর মোট জনসংখ্যার ৮৪.৩৮% হিন্দু, ১৪.১৩% মুসলমান, ১.৯৯% খ্রিস্টান, ০.০২% শিখ, ০.০১% বৌদ্ধ, ০.০২% জৈন, ০.০৫% অন্যান্য ধর্মের অনুসারী এবং ০.০১% কোন ধর্ম অনুসরণ করে না বা কোন ধর্মীয় পরিচায় প্রদান করেনি।

## তথ্যসূত্র

বিষয়শ্রেণী:তামিলনাড়ুর শহর ও নগর
চুরুলিয়া

**চুরুলিয়া** হল ভারতীয় রাজ্য পশ্চিমবঙ্গের পশ্চিম বর্ধমান জেলার আসানসোল মহকুমার জামুরিয়া সমষ্টি উন্নয়ন ব্লকের আসানসোলের শহরতলি।

## ইতিহাস
চুরুলিয়া হল বাঙালি কবি কাজী নজরুল ইসলামের জন্মস্থান এবং তাঁর স্ত্রী প্রমীলা দেবীর চিরনিদ্রার স্থান। কবির অনেক পান্ডুলিপি, পদক এবং অন্যান্য জিনিসপত্র গ্রামের নজরুল একাডেমিতে সংরক্ষিত আছে। কাছাকাছি, এখানে কবির নামে একটি কলেজ রয়েছে। কবির জন্মজয়ন্তী উদযাপনের সময় প্রতিবছর একটি সপ্তাহব্যাপী উৎসব অনুষ্ঠিত হয়। এতে ভারত এবং বাংলাদেশের বিশিষ্ট সাংস্কৃতিক এবং সাহিত্যিকরা উপস্থিত থাকেন। নজরুল একাডেমি ১৯৫৮ সালে প্রতিষ্ঠিত হয়েছিল।

ধারণা করা হয় যে প্রাচীনকালে চুরুলিয়ায় একটি দুর্গ ছিল। এটি ষোড়শ শতাব্দীতে আফগান সর্দার শের খানের হাতে পড়ে। গ্রামে একটি ঢিপি দেখা যায় যা দুর্গের ধ্বংসাবশেষ বলে মনে করা হয়।

মুসলিম শাসন আমলে চুরুলিয়ায় একটি মসজিদ নির্মিত হয়েছিল। এটি একটি ইসলামিক স্থাপত্যের উত্তম উদাহরণ।

## ভৌগোলিক অঞ্চল
### অবস্থান
চুরুলিয়ার অবস্থান  সমুদ্রতল হতে এর গড় উচ্চতা হল ৯৪ মিটার (৩১১ ফুট)। চুরুলিয়া অজয় ​​নদের দক্ষিণ তীরে অবস্থিত।

আসানসোল ঢেউ খেলানো ল্যাটেরাইট অঞ্চল দ্বারা গঠিত। দামোদর এবং অজয় ​​এই অঞ্চল দুটি শক্তিশালী নদীর মধ্যে অবস্থিত। এ অঞ্চলে উপর দিয়ে একে অপরের সাথে সমান্তরালভাবে প্রবাহিত হয়, দুটি নদীর মাঝখানের দূরত্ব প্রায় ৩০ কিলোমিটার। যুগ যুগ ধরে এই অঞ্চলটিতে প্রচুর বনভূমি সৃষ্টি হয় এবং তার ফলে ডাকাত এবং খুনীদের নিরাপদ আশ্রয়স্থল হিসেবে বিবেচিত হয়েছিল। অষ্টাদশ শতাব্দীতে কয়লার আবিষ্কারের ফলে এই অঞ্চলটি শিল্পায়নের দিকে ধাবিত হয়। কিন্তু. এরফলে বেশিরভাগ বনভূমি সাফ হয়ে গেছে।

## নগরায়ন
২০১১ সালের আদমশুমারি অনুসারে, আসানসোল সদর মহকুমার জনসংখ্যার ৮৩.৩৩% শহুরে এবং ১৬.৬৭% গ্রামীণ ছিল। ২০১৫ সালের কলকাতা গেজেটের বিজ্ঞপ্তি অনুসারে, কুলটি, রানীগঞ্জ এবং জামুরিয়া পৌরসভা অঞ্চলগুলি আসানসোল পৌরসংস্থা অধীনে অন্তর্ভুক্ত করা হয়েছিল। আসানসোল সদর মহকুমার ২৬ (+১ আংশিকভাবে) আদমশুমারি শহর রয়েছে।

## জনসংখ্যার উপাত্ত
২০১১ সালের আদমশুমারি অনুসারে চুরুলিয়ার মোট জনসংখ্যা হল ৮,১৭৩ জন, তার মধ্যে ৪,২০৩ জন (৫১%) পুরুষ এবং ৩,৯৭০ জন (৪৯%) মহিলা ছিলেন। মোট জনসংখ্যার ৬ বছরের নিচে ছিল ১,২৮৬ জন। চুরুলিয়ায় মোট সাক্ষরতার হার ছিল ৪,৪৭০ জন (৬ বছরের ঊর্ধ্বে জনসংখ্যার ৬৪.৭০%)।

## অর্থনীতি
চুরুলিয়া ভারতের কয়লা খনির অন্যতম অঞ্চল, রানিগঞ্জ কয়লাক্ষেত্র প্রাণকেন্দ্রে অবস্থিত।

## পরিবহন
চুরুলিয়াতে দুটি মিনিবাস রুট রয়েছে - একটি চুরুলিয়া থেকে আসানসোল ভায়া কাল্লা এবং দোমাহানি এবং অন্যটি চুরুলিয়া (অজয় ঘাট) থেকে চিত্তরঞ্জন ভায়া আসানসোল এবং চন্দ্রচূড়।

## শিক্ষা ব্যবস্থা
১৯৮১ সালে চুরুলিয়ায় কাজী নজরুল ইসলাম মহাবিদ্যালয় প্রতিষ্ঠিত হয়েছিল। এটি কাজী নজরুল ইউনিভার্সিটির সাথে যুক্ত। এটিতে বাংলা, হিন্দি, ইংরেজি, ইতিহাস, ভূগোল, রাষ্ট্রবিজ্ঞান এবং বি.কম. কোর্স প্রদান করা হয়ে থাকে।

কাজী নজরুল ইসলাম প্রাথমিক শিক্ষা গ্রহণ করেছিলেন বাড়ির পাশেই এক শিক্ষা প্রতিষ্ঠানে। কালক্রমে সেই প্রতিষ্ঠান একটি প্রাথমিক বিদ্যালয় ও একটি উচ্চ বিদ্যালয়ে পরিণত হয়। কবির স্মৃতি বিজরিত ও প্রমীলা দেবীর সমাধি কেন্দ্র করে গড়ে ওঠা সেই উচ্চ বিদ্যালয় হল কবিতীর্থ চুরুলিয়া নজরুল বিদ‍্যাপীঠ। 

## স্বাস্থ্যসেবা
চুরুলিয়াতে একটি প্রাথমিক স্বাস্থ্য কেন্দ্র রয়েছে।

## আরও দেখুন
*চুরুলিয়ার কাজী পরিবার

## তথ্যসূত্র

বিষয়শ্রেণী:পশ্চিম বর্ধমান জেলার একটি গ্রাম
বিষয়শ্রেণী:পশ্চিম বর্ধমান জেলার গ্রাম
মোহালি জেলা

**মোহালি জেলা** উত্তর পশ্চিম ভারতের পাঞ্জাব রাজ্যের ২২টি জেলার একটি জেলা, যা অজিতনগর জেলা নামেও পরিচিত। এটি দাপ্তরিকভাবে সাহিবজাদা অজিত সিং নগর জেলা বা সংক্ষেপে সাস নগর জেলা নামে পরিচিত। এটি ২০০৬ সালে পাঠানকোট জেলা থেকে পাঞ্জাবের ১৮তম জেলা হিসেবে গঠিত হয়।

## ইতিহাস
১৯৮৭ সালে সংঘটিত লালরু বাস হত্যাকাণ্ড এ জেলার লালরুতে সংঘটিত হয়, যাতে ৩৮ জন হিন্দু হত্যার শিকার হয়। লালরু পাঞ্জাব হরিয়ানা রাজ্যের সীমান্তবর্তী শহর, যা পূর্বে চন্দিগড় জেলার অন্তর্গত ছিল। বাসটি যখন কপুরথলা জেলা দিল‌ওয়ান থেকে জলন্ধর যাচ্ছিল, তখন খালিস্তানি শিখ চরমপন্থী সন্ত্রাসীরা হামলা চালায়। শিখরা পাঞ্জাব নিয়ে স্বাধীন খালিস্তান রাষ্ট্র গঠনের আন্দোলন করে যাচ্ছে।

## জনসংখ্যা
২০১১ সালের ভারতীয় জনগণনা অনুসারে, এসএএস নগর জেলার জনসংখ্যা ৯৮৬,১৪৭ জন, যা স্বাধীন রাষ্ট্র ফিজির জনসংখ্যার সমান বা মার্কিন যুক্তরাষ্ট্রের মন্টানা রাজ্যের সমান। জনসংখ্যার ভিত্তিতে এটি ভারতে ৪৫০ তম জনবহুল জেলায় স্থান পেয়েছে (ভারতের মোট ৬৪০টি এর মধ্যে)। এই জেলার জনসংখ্যার ঘনত্ব প্রতি বর্গকিলোমিটারে ৮৩০ জন বা প্রতি বর্গমাইলে ২১০০ জন অধিবাসী বসবাস করে। ২০০১-২০১১ এর দশক এ জেলার জনসংখ্যা বৃদ্ধির হার ছিল ৩২.০২%। এসএএস নগর জেলাতে প্রতি ১০০০ পুরুষের জন্য ৮৭৮ জন মহিলা লিঙ্গ অনুপাত রয়েছে এবং শিক্ষার হার ৮৪.৯%।

## প্রশাসন
### খরার
এই ব্লকের মধ্যে ১৫৪ টি গ্রাম এবং ২ টি শহর রয়েছে। শহর দুটি হল আজজিগড় এবং খরার এবং ৪ টি অবাসযোগ্য গ্রাম। ২০০১ সালের ভারতীয় জনগণনা অনুযায়ী ব্লকের মোট জনসংখ্যা ৩৬৯,৭৯৮ জন। ব্লকের গ্রামীণ জনগোষ্ঠী ১৯৬,০৪৪ জন, যার মধ্যে ১০৬,৬৮৮ জন পুরুষ এবং ৮৯,৩৫৬ জন নারী। মোট এস.সি. জনসংখ্যা গ্রামীণ এলাকায় ৫৫,৫৪৪। ব্লকটির আয়তন ৪১১.৩২ বর্গ কিলোমিটার। যার মধ্যে গ্রামীণ এলাকা ৩৮৩.২৬ বর্গকিলোমিটার।
### মাজরি
এই ব্লকটি ১১৬ টি গ্রাম এবং ১ টি অবাসযোগ্য গ্রাম নিয়ে গঠিত। ২০০১ সালের ভারতীয় জনগণনা অনুযায়ী ব্লকের মোট জনসংখ্যা ১১১,৫৯৮ জন। ব্লকের গ্রামীণ জনসংখ্যা ৮৫,৫৫১ জন, যার মধ্যে ৪৭৮৯২ জন পুরুষ এবং ৪০৬৫৯ জন মহিলা রয়েছে।

### ডেরা বাসি
এই ব্লকটি ১৪৪ টি গ্রাম, ২টি শহঢর যথাক্রমে জিরাকপুর ও বাসি এবং ৬টি অবাসযোগ্য গ্রাম নিয়ে গঠিত। ২০০১ সালের ভারতীয় জনগণনা অনুযায়ী ব্লকের মোট জনসংখ্যা ২১৬,৯২১ জন। ব্লকের গ্রামীণ জনসংখ্যা ১৭০,১৯২ জন, যার মধ্যে ৯৩,১১৬ জন পুরুষ এবং ৭৭,০৭৬ জন মহিলা রয়েছে।

## তথ্যসূত্র

বিষয়শ্রেণী:পাঞ্জাবের (ভারত) জেলা
বিষয়শ্রেণী:মোহালি জেলা
জেলি (মিষ্টান্ন)

**জেলি** হল একটি মিষ্টান্ন, একটি মিষ্টি স্বাদ যুক্ত পণ্য যা বিশেষ প্রক্রিয়ায় জেলাটিন দিয়ে তৈরী। এই জাতীয় মিষ্টান্নের প্রথম লিপিভুক্তি পাওয়া যায় বিখ্যাত রান্নার লেখক হান্না গ্লাসের অষ্টাদশ শতাব্দীর গ্রন্থ *দ্যা আর্ট অফ কুকারি* বইয়ে। জেলি ঊনবিংশ শতাব্দীতে ইংরেজ রান্নার লেখক এলিজা অ্যাক্টন এবং ইসাবেলা বিটনের সর্বাধিক বিক্রিত রান্নার বইগুলিতেও স্থান পেয়েছে।

এগুলি অন্যান্য উপাদানের সাথে সাধারণ জেলাটিনকে একত্রিত করে বা পূর্বমিশ্রিত জেলাটিনের মিশ্রণের সাথে আরো বস্তু সংযোজন ব্যবহার করে তৈরি করা যেতে পারে। পুরোপুরি প্রস্তুত জেলি বিভিন্ন আকারে বিক্রি হয়, বিশাল আকার থেকে শুরু করে ব্যক্তিগত পৃথক কাপ পর্যন্ত।

পূর্বমিশ্রিত জনপ্রিয় জেলাটিনের বাণিজ্যিক নামের মধ্যে অন্তর্ভুক্ত: অস্ট্রেলিয়ায় এরোপ্লেন জেলি, যুক্তরাজ্যে হার্টলেস (পূর্বে ছিল রোনট্রিস) এবং উত্তর আমেরিকায় জেল-ও এবং রয়্যাল।

## প্রস্তুতি
থাম্ব|ফলের টুকরাযুক্ত জেলি |alt=|220x220পিক্সেল
একটি জেলি তৈরি করতে জেলাটিন পছন্দসই স্বাদ এবং অন্যান্য সংযোজনগুলির সাথে গরম তরলে দ্রবীভূত করা হয়। এই উপাদানগুলির মধ্যে থাকে সাধারণত চিনি, ফলের রস বা চিনির বিকল্প অন্তর্ভুক্ত থাকে; প্রস্তুতির সময় এগুলি সংযুক্তির পরিমাণ এবং সংখ্যা বিভিন্ন হতে পারে, বা বাণিজ্যিক পণ্যটিতে জেলাটিন পূর্বমিশ্রিত থাকতে পারে যার জন্য কেবল গরম জল যোগ করলেই হয়।

বাণিজ্যিকভাবে প্রস্তুত মিশ্রণগুলি গুঁড়া আকারে বা ঘন জেলাটিনের ঘনকাকারে বিক্রি হতে পারে। যে প্রকারেরই হোক না কেন একে প্রথমে পুরোপুরি দ্রবীভূত করার জন্য পর্যাপ্ত গরম জলের সাথে মিশ্রিত করা হয় এবং তারপরে প্যাকেটে নির্দিষ্ট তরলটির আয়তন তৈরি করতে পর্যাপ্ত ঠান্ডা জলের সাথে মিশ্রিত করা হয়।

গুঁড়া জেলাটিনের দ্রবণীয়তা বাড়িয়ে দেওয়া যায় গরম করার কয়েক মিনিট আগে তরলটিতে এই গুড়ো ছড়িয়ে ছিটিয়ে দিয়ে।  সম্পূর্ণরূপে দ্রবীভূত মিশ্রণটি ফ্রিজে রেখে ঠান্ডা করা হয়। আস্তে আস্তে ঠান্ডা হওয়ার সাথে সাথেই কলয়েডাল জেল তৈরি হয়ে যায়।

## আঞ্চলিক নাম
থাম্ব|জেলির ঘনক |alt=|200x200পিক্সেল
জেলাটিন মিষ্টান্নগুলিকে যুক্তরাষ্ট্রে ও কানাডার জেলাটিন বা ট্রেডমার্কড নাম জেল-ও নামে ডাকা হয়। গ্রেট ব্রিটেন, আয়ারল্যান্ড, অস্ট্রেলিয়া, নিউজিল্যান্ড এবং অন্যান্য ব্রিটিশ কমনওয়েলথভুক্ত দেশগুলিতে জেলাটিন মিষ্টান্নগুলিকে  বলা হয়।

## আরও দেখুন

* অ্যালমন্ড জেলি 
* এসপিক 
* জেলো সালাদ, জেলটিন মিষ্টান্নগুলির মধ্যে একটি ভিন্নতা যা অন্যান্য উপাদানগুলি অন্তর্ভুক্ত করে 
* জেলি শিম 
* মিষ্টান্নের তালিকা

## তথ্যসূত্র

## বহিঃসংযোগ

* ''জেলি, ফ্লুমারী এবং ক্রিম''  
* ক্রাফট ফুডস: জেল-ও ইতিহাস 
* কুপার ইউনিয়নের ইতিহাসের পৃষ্ঠা 
* পিটার ব্রেকস ''জেলিজ এবং তাদের ছাঁচের'' প্রত্যাশা বই ২০১০ 
* ইয়ান ডে (ব্লগ) ''ম্যাকসডোইন এবং অন্যান্য উইকিপিডিয়া ভিক্টোরিয়ান জেলিগুলি''

বিষয়শ্রেণী:মিষ্টি
বিষয়শ্রেণী:মিষ্টান্ন
বিষয়শ্রেণী:ব্রিটিশ মিষ্টান্ন
সাবঅ্যারাকনয়েড রক্তক্ষরণ

**সাবঅ্যারাকনয়েড রক্তক্ষরণ** () বা **এসএএইচ** হচ্ছে মস্তিষ্কের সাবঅ্যারাকনয়েড অংশে সৃষ্ট রক্তক্ষরণ। মস্তিষ্ক ঘিরে থাকা মেনিনজেস আবরণীর সাবঅ্যারাকনয়েড ঝিল্লী ও পিয়া ম্যাটারের মধ্যবর্তী অংশকে সাবঅ্যারাকনয়েড অংশ বলা হয়। এ ধরনের রক্তক্ষরণের প্রাথমিক লক্ষণের মধ্যে রয়েছে হঠাৎ করে সৃষ্ট তীব্র মাথাব্যথা, বমি হওয়া, চেতনার মাত্রা হ্রাস পাওয়া, জ্বর, এবং কিছু ক্ষেত্রে খিঁচুনি। ঘাড় শক্ত হয়ে যাওয়া বা ঘাড়ে ব্যথা হওয়াও তুলামূলকভাবে সাধারণ একটি লক্ষণ। আক্রান্ত রোগীদের চার ভাগের এক ভাগের ক্ষেত্রে বড়ো ধরনের রক্তক্ষরণের এক মাসের মধ্যে লক্ষণ নিশ্চিতকারী তুলনামূলকভাবে ছোট ধরনের রক্তক্ষরণ হতে দেখা যায়।

মাথার জখমের ফলে বা স্বতঃস্ফূর্তভাবে সাবঅ্যারাকনয়েড রক্তক্ষরণের সৃষ্টি হতে পারে যা সাধারণত ফেটে যাওয়া সেরিব্রাল অ্যানিউরিজমের কারণে হয়। স্বতঃস্ফূর্তভাবে সৃষ্ট রক্তক্ষরণের ঝুঁকির কারণের মধ্যে রয়েছে উচ্চ রক্তচাপ, ধূমপান, পারিবারিক ইতিহাস, মদ্যাসক্তি, এবং কোকেইন আসক্তি। সাধারণত প্রাথমিক লক্ষণ দেখার ছয় ঘণ্টার মধ্যে মাথার সিটি স্ক্যান করার মাধ্যমে রোগ নির্ণয় করা সম্ভব। মাঝে-মধ্যে রোগ নির্ণয়ের জন্য লাম্বার পাংচারের আশ্রয় নেওয়ারও প্রয়োজন পড়তে পারে। নিশ্চিত হওয়ার পর রক্তক্ষরণ সৃষ্টির কারণ নির্ণয়ের উদ্দেশ্যে সাধারণত অন্যান্য আরও কিছু পরীক্ষা-নিরীক্ষা করা হয়।

রোগনির্ণয় করার পর দ্রুততার সাথে নিউরোসার্জারি বা তেজষ্ক্রিয়ভাবে পরিচালিত হস্তক্ষেপমূলক অস্ত্রোপচার করার মাধ্যমে চিকিৎসা শুরু হয়। শল্যচিকিৎসার মাধ্যমে সৃষ্ট ক্ষতি নিরসনের আগ পর্যন্ত রক্তচাপ নিয়ন্ত্রণের জন্য ল্যাবেটেলোল ধরনের ওষুধ প্রয়োগ করা যায়। রোগীর দেহের তাপমাত্রা বেশি থাকলে জ্বর নিয়ন্ত্রণের চেষ্টাও করা উচিত। ভ্যাসোস্পাজম দূর করতে নাইমোডিপাইন নামক ক্যালসিয়াম চ্যানেল ব্লকার প্রায়শ-ই ব্যবহার করা হয়। পরবর্তী সময়ে খিঁচুনি রোধে নিয়মিত ওষুধ গ্রহণে কার্যকর ফলাফল পাওয়ার পরিষ্কার নিশ্চয়তা নেই। অ্যানিউরিজমের কারণে সৃষ্ট সাবঅ্যারাকনয়েড রক্তক্ষরণে আক্রান্তদের প্রায় অর্ধেক আক্রান্ত হওয়ার ৩০ দিনের মধ্যেই মারা যান এবং বেঁচে থাকা রোগীদের এক-তৃতীয়াংশ পরবর্তীতে নানাবিধ জটিলতার মধ্যে জীবনযাপন করেন। আক্রান্ত রোগীদের শতকরা ১০–১৫ ভাগ হাসপাতালে পৌঁছানোর আগেই মৃত্যুবরণ করেন।

প্রতি বছর গড়ে দশ হাজার জনে এক জন স্বতঃস্ফূর্তভাবে সৃষ্ট সাবঅ্যারাকনয়েড রক্তক্ষরণের স্বীকার হন। পুরুষের তুলনায় নারীরাই এতে বেশি আক্রান্ত হন। যদিও বয়স বাড়ার সাথে সাথে এর ঝুঁকিও বাড়তে থাকে, তারপরেও ৫০% ক্ষেত্রে আক্রান্ত রোগীর বয়স ৫৫ বছরের নিচে। এটি এক ধরনের স্ট্রোক এবং সব ধরনের স্ট্রোকের মধ্যে এর পরিমাণ প্রায় ৫%। অ্যানিউরিজমের প্রতিকারের জন্য শল্যচিকিৎসা শুরু হয়েছিলো ১৯৩০-এর দশকে। তবে ১৯৯০-এর দশক থেকে অনেক ধরনের অ্যানিউরিজম এন্ডোভাসকুলার কয়েলিং পদ্ধতিতে নিরাময় করা হয় যা সাধারণ নিউরোসার্জারির চেয়ে তুলনামূলকাবে অনেক কম ঝামেলাপূর্ণ, আগ্রাসী, ও নিরাপদ একটি পদ্ধতি। এ পদ্ধতিতে শরীরের বড় কোনো রক্তবাহিকার মাধ্যমে অ্যানিউরিজমে আক্রান্ত স্থানে পৌঁছানো সম্ভব হয়।

## তথ্যসূত্র

## বহিঃসংযোগ

বিষয়শ্রেণী:নিউরোট্রমা
বিষয়শ্রেণী:স্নায়ু শল্যচিকিৎসা
বিষয়শ্রেণী:নিবিড় পরিচর্যা চিকিৎসাবিজ্ঞান
বিষয়শ্রেণী:খিঁচুনি সৃষ্টিকারী ব্যাধি
বিষয়শ্রেণী:সেরিব্রোভাসকুলার রোগ
বিষয়শ্রেণী:কেন্দ্রীয় স্নায়ুতন্ত্রের ব্যাধি
মহেশ্বরী

**মহেশ্বরী,** হল একটি হিন্দুবর্ণ যাদের উৎপত্তি বর্তমান ভারতের রাজস্থানে।  তাদের ঐতিহ্যবাহী পেশা হচ্ছে বাণিজ্য এবং তারা বিস্তীর্ণ বানিয়া পেশাভিত্তিক সম্প্রদায়ের অংশ হিসেবে খান্ডেলওয়াল, আগরওয়াল এবং ওসওয়ালদের মতো বর্ণেরও অন্তর্ভুক্ত । রাজস্থানের বানিয়ারা প্রায়ই মাড়োয়ারি নামে অথবা মহাজন নামে পরিচিত হয়, যা এই সম্প্রদায়ের সদস্যরা বেশি ব্যবহার করে কারণ "বানিয়া" শব্দটি বেশিরভাগ সময় সামাজিকভাবে নীচু সম্প্রদায়ের মানুষদের অভিহিত করে যা মাহেশ্বরীদের জন্য অপমানজনক। গুজরাত রাজ্যে মেঘওয়ার লোকদের একটি সম্প্রদায় রয়েছে যারা মাঝেমধ্যে **মহেশ্বরী** নামটি ব্যবহার করেন তবে এই লোকেরা দলিত, বানিয়াদের সাথে সম্পর্কিত নয় এবং এরা দেবতা শিবের প্রতি তাদের ভক্তিকে বোঝানোর জন্য নামটি গ্রহণ করেন। 

মহেশ্বরীরা নিজেদের রাজপুত বংশ বলে দাবি করেন।  কে কে বিড়লা, একজন শিল্পপতি, যার পরিবার মহেশ্বরী গোত্রীয়,  এই সম্প্রদায়ের একটি ঐতিহ্য বা উৎসের কথা বলেছেন। এতে বলা হয়েছে যে ,বর্তমান রাজস্থানের ক্ষত্রিয় বর্ণের ৭২ টি গোষ্ঠী  অষ্টম শতাব্দীতে বৈষ্ণব ধর্ম ত্যাগ করার  সিদ্ধান্ত নেয়। শিবের, যার নাম **মহেশ,** এর প্রতি তাদের নিষ্ঠার দ্বারা এটি করার জন্য অনুপ্রাণিত হয়ে, তারা **মহেশ্বরী** নাম গ্রহণ করেছিলেন এবং এইভাবে ৭২ টি স্বতন্ত্র পারিবারিক রেখা প্রতিষ্ঠা করেছিলেন যা আজ অবধি ছোট, আঁটসাঁট মহেশ্বরী সম্প্রদায়ের মধ্যে বিদ্যমান। এই পারিবারিক রেখা, যা খাপ নামেও পরিচিত, ঐতিহ্যগতভাবে অসবর্ণ  বিবাহ অনুশীলন ও বৈষ্ণব ধর্ম অনুসরণ করে। মহেশ্বরী সম্প্রদায়ের কিছু পদবী হল-বিড়লিয়িয়ানি, কাবরা, পাচিশয, ছন্দক, বহেটি, মওলাসারিয়া ইত্যাদি।

১৯৩৩ সালে শিবকরন রামরতন দারক লিপিবদ্ধ করেছেন, এবং পরবর্তীকালে লরেন্স বাব-এর মতো আধুনিক পণ্ডিতদের দ্বারা উল্লেখ করা হয়েছে মহেশ্বরীদের ভিন্ন উৎপত্তির কথা, যার একটি বৈকল্পিক কল্পকাহিনী রয়েছে। এই সংস্করণে,৭২ জন রাজপুত একজন রাজপুত্রকে কিছু সাধক দ্বারা প্রদত্ত বলিদানকে ব্যাহত করার পক্ষে সমর্থন করেছিলেন, ফলে ঐ সাধকরা রাজপুতদের পাথর হয়ে যাওয়ার অভিশাপ দিয়ে প্রতিশোধ গ্রহণ করেছিলেন। শিবই তাদের অভিশাপ থেকে মুক্তি দিয়েছিলেন, তাদের জীবন ফিরিয়ে দিয়েছিলেন এবং এভাবেই তাদের শিবভক্তির অনুপ্রেরণা জাগিয়েছিলেন। 

ব্রিটিশদের ভারতবর্ষে ঔপনিবেশিক ও বাণিজ্য বিস্তার রাজস্থানের মারোয়ারি জনগণকে তাদের ব্যবসায়িক আগ্রহ এবং ভৌগোলিক প্রভাবকে প্রসারিত করতে উৎসাহিত করেছিলো। বিংশ শতাব্দীর গোড়ার দিকে ডেকান মালভূমিতে চলে আসা মারোয়ারী ব্যবসায়ীদের মধ্যে মহেশ্বরীরা ছিলেন, যেখানে আফিমের বাণিজ্য ছিল সুবিস্তৃত ১৮৫০ সালের মধ্যে তারা হায়দরাবাদ রাজ্যে ব্যাংকার হিসাবে উপস্থিত ছিল  এবং শতাব্দীর শেষ চতুর্থাংশে বোম্বাইয়ের তুলা বাণিজ্যে একটি গুরুত্বপূর্ণ দল হিসাবে আত্মপ্রকাশ ঘটায়।  বিংশ শতাব্দীতে কিছু মহেশ্বরী পরিবার যেমন বিড়লারা তাদের ঐতিহ্যবাহী পেশা থেকে সঞ্চিত সম্পদকে বিশিষ্ট শিল্পপতি ও উদ্যোক্তা হিসাবে প্রতিষ্ঠিত হতে ব্যবহার করেছিল।

## তথ্যসূত্র
 **উদ্ধৃতিসমূহ** 

## আরও পড়া

* 
* 

বিষয়শ্রেণী:বানিয়া সম্প্রদায়গুলি
বিষয়শ্রেণী:রাজস্থানের সামাজিক গোষ্ঠী
রাজপুত রাজবংশ এবং রাজ্যের তালিকা

মধ্যযুগীয় এবং পরবর্তীকালের সীমান্ত উপনিবেশিক সময়কালে ভারতীয় উপমহাদেশের উত্তর অঞ্চলগুলির  অংশরাজপুতদের বিভিন্ন রাজবংশ বা রাজপুত্র হিসাবে শাসিত হত।

## প্রাথমিক মধ্যযুগীয় রাজবংশ
**রাজপুত** শব্দটি একাদশ ও দ্বাদশ শতাব্দীতে গজনভিদ এবং ঘুরিদ আক্রমণকারীদের মুখোমুখি হওয়া বেশ কয়েকটি হিন্দু রাজবংশের জন্য অ্যানক্রোনালিস্টিক উপাধি হিসাবে ব্যবহৃত হয়েছে। যদিও এই সময়ে রাজপুত পরিচয় বিদ্যমান ছিল না, তবে এই বংশগুলি পরবর্তীকালে অভিজাত রাজপুত বংশ হিসাবে শ্রেণিবদ্ধ করা হয়েছিল।   **[https://www.studentscaring.com/indian-dynasties-and-their-founders-and-capitals-pdf/ ভারতীয় উপমহাদেশের রাজবংশের নাম তালিকা.]**

* গুর্জর-প্রতিহার এর কনৌজ 
* চাহমনাস বা চৌহানস ( শাকম্ভরী, নাদোল ও জালোর ) 
* দিল্লির তোমারাস 
* Chaulukyas (Solankis) এবং Vaghelas গুজরাটের 
* Paramaras মালওয়া এর 
* বারাণসী ও কন্নৌজের গহাদাবলাস (আধুনিক শাসিত উত্তরপ্রদেশ এবং বিহার শাসিত) 
* Chandelas Jejakabhukti এর (আধুনিক Bundelkhand) 
* মেহাপাতার গুহিলাস (আধুনিক মেওয়ার )

## রাজপুত রাজ্য এবং সর্দারত্ব
থাম্ব|উত্তর ভারতে তাদের শতাব্দী-দীর্ঘ শাসনকালে রাজপুতরা বেশ কয়েকটি প্রাসাদ নির্মাণ করেছিলেন। এখানে দেখানো হয়েছে রাজস্থানের জয়পুরের সিটি প্যালেসে ''চন্দ্রমহল'', যা কছোয়াহা রাজপুতরা তৈরি করেছিলেন।
নিম্নলিখিত ভারতীয় উপমহাদেশের শাসক রাজপুত রাজবংশগুলির তালিকা নিচে রয়েছে:

* বাইসওয়ার বাইস (আওধ)  
* জয়সালমের  
* বুন্দেলখন্ডের বুন্দেলাস  
* উত্তর বিহার সহ  ।  
* কাঠিয়াওয়ার   
* মেওয়াতের খানজাদা রাজপুতস ।  
* কাংড়ার কাটোচ রাজবংশ : হিমাচল প্রদেশ এবং পাঞ্জাবের বেশিরভাগ অংশ শাসিত।  
* খড়গপুর রাজের কিনোয়ার্স  
* রাজনগরের লোহটমিয়াস  
* প্রতিহার রাজবংশ কনৌজ ।  ৮১৬ খ্রিষ্টাব্দে কান্নুজ জয় করেছিলেন, যা প্রায় এক শতাব্দীর জন্য এটির রাজধানী ছিল, দশম শতাব্দীতে এটি হ্রাস পায়। আলিপুর রাজ্য, কুমারসাইন, এবং রাজপুতানা  
* গড়ওয়াল কিংডমের পানওয়ারস ।  
* রকসেলের উদয়পুর রাজ্য, ছত্তিসগড় ও পালামু  
* যোধপুর এবং বিকানের  
* হিমাচল প্রদেশের খাসিয়া রাজপুত এবং উত্তরাখণ্ডের কিছু অংশ 
* বাস্তি  
* জুনাগড়ের ।   
* শেখাওয়াতীর শেখাওয়াত  
* ( উদয়পুর )।   
* টোমারস / তানওয়ার গোয়ালিয়র  
* ডুমরওন রাজ ও জগদীশপুর এস্টেট সহ বিহারের ভোজপুরের উজ্জয়নিয়াস । 

## আরো দেখুন

* ভারতীয় রাজার তালিকা 
* রাজপুতানার 
* হিন্দু সাম্রাজ্য এবং রাজবংশের তালিকা

## তথ্যসূত্র

বিষয়শ্রেণী:রাজপুত শাসক
বিষয়শ্রেণী:রয়্যালটির তালিকা
বিষয়শ্রেণী:হিন্দু রাজবংশ
বিষয়শ্রেণী:রাজপুত ইতিহাস
বিষয়শ্রেণী:রাজবংশের তালিকা
রাজপুতানা

ডান|থাম্ব| ১৯০৯ সালে রাজপুতানা এজেন্সি এর মানচিত্র
থাম্ব|250x250পিক্সেল| রাজপুতানা বা রাজস্থানের মানচিত্র, 1920
[ডান|থাম্ব|250x250পিক্সেল| বর্তমান [রাজস্থান রাজ্যগুলির জেলাগুলি ]]
**রাজপুতানা** ভারতের রাজস্থানে অবস্থিতএকটি অঞ্চল। সেইসাথে অংশগুলি মধ্য প্রদেশ  গুজরাতে এবং কিছু সংলগ্ন এলাকায় সিন্ধু মধ্যে আধুনিক দিন দক্ষিণ পাকিস্তান জুড়ে অবস্থান করেছে। 

আরভাল্লি পাহাড়ের পশ্চিমে মূল জনবসতিগুলি মধ্যযুগের প্রথম দিকে **রাজপুতানা** নামে পরিচিতি লাভ করেছিল।  নামটি পরবর্তীকালে ভারতের বর্তমান রাজ্য রাজস্থান অঞ্চলে নির্ভরতার জন্য ব্রিটিশ সরকার রাজপুতানা এজেন্সি হিসাবে গ্রহণ করেছিল।  রাজপুতানা এজেন্সিটিতে ১৮ টি রাজ্য দুটি প্রধান এবং ব্রিটিশ জেলা আজমের-মেরোয়ারা অন্তর্ভুক্ত ছিল । এই ব্রিটিশ সরকারী মেয়াদ ১৯৪৯ সালের সংবিধানে **'রাজস্থান**' দ্বারা প্রতিস্থাপিত হয়।

## নাম
জর্জ থমাস ( *সামরিক স্মৃতি* ) ১৮০০ সালে প্রথম এই অঞ্চলটিকে *রাজপুতানা এজেন্সি হিসাবে অভিহিত করেছিলেন* ।  ঐতিহাসিক জন কে তার গ্রন্থ *ভারত: একটি ইতিহাসে* বিবৃতি দিয়েছেন যে *রাজপুতানার* নামটি ব্রিটিশদের দ্বারা তৈরি করা হয়েছিল, তবে এই শব্দটি একটি প্রত্নতাত্ত্বিক সত্যতা অর্জন করেছিল: ১৮২৯ সালের প্রথম দিকের ইসলামিক ভারতের ফেরিস্তার ইতিহাসের অনুবাদ, জন ব্রিগস দা'র আগের সংস্করণে যেমন "ভারতীয় রাজকুমারদের" শব্দটি রচনা করা হয়েছে, এবং "রাজপুত রাজকুমারীদের" প্রতিস্থাপন করেছেন।

মধ্যযুগীয় সময়ে রাজপুতানা নামে পরিচিত হওয়ার আগে অঞ্চলটি গুজরাত্রা ("গুজরাত" এর একটি প্রাথমিক রূপ) হিসাবে দীর্ঘকাল ধরে পরিচিত ছিল। 

## ভূগোল
রাজপুতানার আয়তন অনুমান করা হয় ৩৪৩,৩২৮ বর্গকিলোমিটার (১৩২৫৫৯ বর্গমাইল) এবং দুটি ভৌগোলিক বিভাগে বিভক্ত:

* গ্রেট ইন্ডিয়ান (থার) মরুভূমির কিছু অংশ সহ আরভল্লী রেঞ্জের উত্তর-পশ্চিমে একটি অঞ্চল, বালুকাময় এবং উত্পাদনহীন বৈশিষ্ট্যযুক্ত। 
* সীমার দক্ষিণ-পূর্বে একটি উচ্চতর অঞ্চল, যা তুলনা করে উর্বর।

পুরো অঞ্চলটি উত্তর ভারতীয় সমভূমি এবং উপদ্বীপীয় ভারতের মূল মালভূমির মধ্যে পাহাড় এবং মালভূমির দেশ গঠন করে ।

## রাজস্থানের উত্থান

## ইতিহাস

### রানা সাঙ্গা

### মুঘলদের পরাধীনতা

### ব্রিটিশদের বিরুদ্ধে যুদ্ধ

### ভারতের ইউনিয়ন

## আরো দেখুন

* রাজপুত
* মীনা

## তথ্যসূত্র

## গ্রন্থপঞ্জি

# লো, স্যার ফ্রান্সিস (সম্পাদনা) ) *ইন্ডিয়ান ইয়ার বুক অ্যান্ড হু হু ১৯৪৫_৪৬ টাইমস* অফ ইন্ডিয়া প্রেস, বোম্বাই। 
# শর্মা, *সামন্তবাদ থেকে গণতন্ত্রের* নিধি *রূপান্তর*, আলেখ পাবলিশার্স, জয়পুর, ২০০০     । 
# ওয়েব, উইলিয়াম উইলফ্রিড *মুদ্রা হিন্দু রাজ্যের রাজপুতানা*, আর্কিবাল্ড কনস্টেবল অ্যান্ড কোং, ওয়েস্টমিনস্টার, ১৮৯৩।

বিষয়শ্রেণী:পাকিস্তানের ইতিহাস
বিষয়শ্রেণী:ভারতের ইতিহাস
বিষয়শ্রেণী:গুজরাতের ইতিহাস
বিষয়শ্রেণী:রাজস্থানের ইতিহাস
বিষয়শ্রেণী:মধ্যপ্রদেশের ইতিহাস
বৈস (রাজপুত বংশ)

থাম্ব|বৈস রাজপুত উনিশ শতকে ''ভারতের জনগণের'' কাছ থেকে
**বৈস** (   ) ভারতের উত্তর প্রদেশের রাজপুত বংশ। 

## ইতিহাস
তাদের সম্পদের কারণে ডোনাল্ড বাটার একজন  ডাক্তার, যিনি **'দক্ষিণ জেলাগুলির টপোগ্রাফি এবং পরিসংখ্যানের রূপরেখাগুলি এবং সুলতানপুর-উধের ক্যান্টনমেন্টের**'। তারপর তিনি একটা রচনাই লিখেছিলেন ১৮৩০ এর দশকে বৈস রাজপুতকে নিয়ে **সেরা পোশাক পরিচ্ছন্ন ও গৃহীত মানুষ** হিসাবে। 

বৈস রাজপুতগুলি সু-বিল্ডিংয়ের জন্য পরিচিত ছিল। 

## ধর্ম
কিছু মুসলিম বৈস রাজপুত ঠাকুর ইসলাম ধর্ম অনুসরণ করে তাদের ঠাকুর পরিচয় প্রকাশে সমস্যা দেখা দেয় কারণ এটি কারও ক্ষেত্রে নিজেকে অমিতব্যয়ী এবং উজ্জ্বল হতে দেয় না । 

## আরও দেখুন

* বৈসওয়ারা
* রাজপুত গোত্র 
* মুসলিম রাজপুত

## তথ্যসূত্র

বিষয়শ্রেণী:উত্তরপ্রদেশের রাজপুত গোত্র
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:উত্তরপ্রদেশের রাজপুত বংশ
রাজপুত গোত্র

রাজপুতরা হিন্দু বংশোদ্ভূত একটি সম্প্রদায়, যারা ক্ষত্রিয় বা যোদ্ধা বর্ণের বলে দাবি করে। 

## প্রধান বংশ
তিনটি বুনিয়াদি বংশ ( *বংশ* বা *বংশ* ) রয়েছে। এগুলির প্রতিটি বংশকে বিভিন্ন কুলে (কুলা) (মোট ৩৬ টি বংশ) বিভক্ত করা হয়েছে। 

### সূর্যবংশী
সূর্যবংশী বংশ ( রঘুভানশি বা সৌর রাজবংশ নামেও পরিচিত) এমন গোষ্ঠী যারা হিন্দু সূর্য-দেবতা সূর্যর বংশোদ্ভূত বলে বিশ্বাস করেছিলেন। 

### চন্দ্র বংশী
চন্দ্র বংশ (  লুনার রাজবংশের ) থেকে বংশদ্ভুত বলে দাবি করেন ।( হিন্দু )চন্দ্র-দেবতা। 

### অগ্নি বংশী
অগ্নিবংশী বংশটি আগুনের হিন্দু দেবতা অগ্নি থেকে বংশধর দাবি করছে। 

## তথ্যসূত্র

## বহিঃসংযোগ

* রাজস্থান এবং রাজপুতরা

বিষয়শ্রেণী:রাজপুত গোত্র
বিষয়শ্রেণী:রাজপুত বংশ
বৈসওয়ারা

**বৈসওয়ারা** ভারতের উত্তর প্রদেশের একটি অঞ্চল‌। রায়বারেলি জেলার কিছু অংশ রয়েছে। উন্নাও এবং রায়ব্রেলি জেলা বৈসওয়ারা রাজ্যের অন্তর্ভুক্ত। বৈশ্বারা বাইশ ক্ষত্রিয় রাজপুতের ভূমি হিসাবে পরিচিত যা হর্ষবর্ধনের অন্তর্গত। বাইসওয়ারা প্রতিষ্ঠিত হন বৈস রাজপুত রাজা অভাইচাঁদ বাইস। তিনি থানেশ্বরের রাজা হর্ষবর্ধনের ২৫ তম প্রজন্ম ছিলেন। এই জায়গাটি বৌ রাজপুতের সাথে সম্পর্কিত একটি অত্যন্ত শক্তিশালী রাজপুত বংশ। এটি বাইস রাজপুত সম্প্রদায়ের সাথে সম্পর্কিত। 

## তথ্যসূত্র

বিষয়শ্রেণী:উত্তরপ্রদেশের ভূগোল
বাংলাদেশ–নিউজিল্যান্ড সম্পর্ক

**বাংলাদেশ–নিউজিল্যান্ডের সম্পর্ক** বাংলাদেশ এবং নিউজিল্যান্ডের দ্বিপক্ষীয় সম্পর্ককে নির্দেশ করে।

## উচ্চ পর্যায়ের সফর
বাংলাদেশের প্রাক্তন স্বাস্থ্যমন্ত্রী ড রুহাল হক ২০০৯ সালের আগস্টে ওয়েলিংটনে একটি সরকারী সফরে করেছিলেন। ২০১৪ সালে নিউজিল্যান্ড প্রধানমন্ত্রী স্যার জিম বলগের বিশেষ দূত ঢাকায় চার দিনের সরকারি সফর করেন।

## শিক্ষাগত সহযোগিতা
বাংলাদেশ ও নিউজিল্যান্ড শিক্ষা খাতে একে অপরকে সহযোগিতা করে আসছে। প্রতি বছর বেশ কিছু বাংলাদেশী স্নাতক এবং স্নাতক শিক্ষার্থীদের নিউজিল্যান্ডে পড়াশুনার জন্য বৃত্তি দেওয়া হয়।

## অর্থনৈতিক সহযোগিতা
বাংলাদেশ ও নিউজিল্যান্ডের মধ্যে দ্বিপাক্ষিক বাণিজ্য ধারাবাহিকভাবে বৃদ্ধি পাচ্ছে। টোকেলাউ এবং সামোয়া দ্বীপপুঞ্জের মধ্যে পরিচালিত একটি মহাসাগরীয় জাহাজ নির্মাণের জন্য নিউজিল্যান্ড সরকার ২০১৩ সালে ওয়েস্টার্ন মেরিন শিপইয়ার্ডের সাথে একটি চুক্তি স্বাক্ষর করলে নিউজিল্যান্ড বাংলাদেশী জাহাজ নির্মাণ শিল্পের অন্যতম নতুন বাজারে পরিণত হয়েছে। তৈরি হওয়ার পরে এটি প্রশান্ত মহাসাগরের জন্য প্রথম বাংলাদেশী তৈরি জাহাজ হবে। নিউজিল্যান্ড সরকার স্থানীয় শিপইয়ার্ডগুলির বাদ দিয়ে একটি বিদেশি সংস্থা বেছে নেওয়ায় এই চুক্তি কিছুটা বিতর্ক সৃষ্টি করেছিল। নিউজিল্যান্ডে অন্যান্য বাংলাদেশী রফতানির পণ্যের মধ্যে বোনা এবং পশমের পোশাক, পাটের পণ্য ইত্যাদি অন্তর্ভুক্ত।  দ্বিপক্ষীয় বাণিজ্য মূলত নিউজিল্যান্ডের পক্ষে। ২০১১ সালে দুই দেশের মধ্যে দ্বিপাক্ষিক বাণিজ্যের পরিমাণ ছিল প্রায় ২০০ মিলিয়ন মার্কিন ডলার, যার মধ্যে নিউজিল্যান্ডের বাংলাদেশে রফতানি ছিল ১৫০ মিলিয়ন ডলারেরও বেশি। নিউজিল্যান্ডের রফতানি পদগুলিতে মূলত দুগ্ধজাত পণ্যগুলির প্রাধান্য রয়েছে।

## তথ্যসূত্র

নিউজিল্যান্ড
বিষয়শ্রেণী:বাংলাদেশ–নিউজিল্যান্ড সম্পর্ক
বিষয়শ্রেণী:নিউজিল্যান্ডের দ্বিপাক্ষিক সম্পর্ক
ইনস্টিটিউট অব ইন্টিগ্রেটেড ম্যানেজমেন্ট অ্যান্ড টেকনোলজি, বারাণসী

**ইনস্টিটিউট অব ইন্টিগ্রেটেড ম্যানেজমেন্ট এন্ড টেকনোলজি** ভারতের বারাণসীতে অবস্থিত একটি বেসরকারী শিক্ষাপ্রতিষ্ঠান। এটি আইআইএমটি-বারাণসী নামেও পরিচিত। আইআইএমটি গ্রুপ অব ইনস্টিটিউশনস একটি বেসরকারী ভারতীয় সংস্থা এমএমইএস এলটিডি-র যৌথ উদ্যোগে এটি ২০০৭ সালে প্রতিষ্ঠিত হয়েছিল। ইনস্টিটিউটটির উদ্ভব বারাণসীতে এবং বিভিন্ন শহরে অবস্থিত শাখার মাধ্যমে কম্পিউটার এবং ব্যবস্থাপনায় শিক্ষা দিয়ে থাকে। বারাণসীর একটি কলেজ শিক্ষাঙ্গন এবং বিদেশে ছড়িয়ে থাকা বিভিন্ন কেন্দ্রের মাধ্যমে সমগ্র ভারত এবং বিদেশেও কারিগরি এবং ব্যবস্থাপনা উভয় বিষয়ে শিক্ষা প্রদান করে। এটি শোভিত বিশ্ববিদ্যালয় এবং "ইস্টার্ন ইনস্টিটিউট ফর ইন্টিগ্রেটেড লার্নিং ইন ম্যানেজমেন্ট", সিকিম বিশ্ববিদ্যালয়ের সাথে সংযুক্ত হয়ে কাজ করে । এটির দক্ষিণ ক্যারোলিনা (ইউএসএ), লন্ডন (যুক্তরাজ্য), ঘানা এবং রুয়ান্ডায় ৪ টি আন্তর্জাতিক মানের শিক্ষাঙ্গন রয়েছে।

প্রতিষ্ঠানটি শীর্ষস্থানীয় কর্পোরেশন এবং বিশ্ববিদ্যালয়গুলির দ্বারা সমর্থিত  এবং বি-স্কুল হিসাবে রিয়েল এস্টেট সম্পর্কিত শিক্ষা দানের বিষয় গুলির জন্য আন্তর্জাতিক রিয়েল এস্টেট, বিনিয়োগ এবং ফিনান্সের সাথে এর সম্পৃক্ততা রয়েছে। শিক্ষা প্রতিষ্ঠানটি ভারত, রুয়ান্ডা এবং অন্যান্য বিভিন্ন দেশের বিভিন্ন কেন্দ্রে ইঞ্জিনিয়ারিং, বিজ্ঞান, পরিচালনা প্রশিক্ষণ কার্যক্রম ও শিক্ষা দিয়ে থাকে। প্রতিষ্ঠানটির পরিচালনা পরিষদ রাজ্যের বেশ কয়েকজন আইনজীবী, উকিল এবং দেশের অন্যান্য অংশের কয়েকজন পরিচিত পেশাদার দ্বারা পরিচালিত হয়। এটি এখন শোভিত বিশ্ববিদ্যালয়ের স্কুল অব ডিস্টেন্স এডুকেশনের সাথে হাত মিলিয়েছে।

আইআইএমটি-র মতো বেসরকারী কলেজগুলির এমবিএ এবং এমসিএ পরিচালনার জন্য অল ইন্ডিয়া টেকনিক্যাল এডুকেশন (এআইসিটিই) এর অনুমতি প্রয়োজন হয় না।

বিভিন্ন বিশ্ববিদ্যালয়ের ছত্রছায়ায় চলমান ১০০ টির বেশি শিক্ষা দানের বিষয় রয়েছে এমন ৩০ টির ও বেশি বিশ্ববিদ্যালয়ের সাথে যুক্ত রয়েছে এটি।

এটি এখন মাতা সন্তোষী গ্রুপ অফ ইনস্টিটিউশনস, কংরা, হিমাচল প্রদেশ এবং দিল্লির কেবিএস ইনস্টিটিউটের অংশীদার। এটি ২০১৬ সালে এর শিক্ষাঙ্গনটি বন্ধ করে দিয়েছিল।

## তথ্যসূত্র

* [http://
বুরদা স্টাইল

***বুরদা স্টাইল*** (পূর্বে ***বুরদা মোডেন*** ) একটি ফ্যাশন ম্যাগাজিন যা ১৭ টি বিভিন্ন ভাষায় এবং ১০০ টিরও বেশি দেশে প্রকাশিত হয়। প্রতিটি ইস্যুতে সেই মাসে বৈশিষ্ট্যযুক্ত প্রতিটি ডিজাইনের নিদর্শন রয়েছে। পত্রিকাটি হুবার্ট বুরদা মিডিয়া প্রকাশ করেছে।

## ইতিহাস এবং প্রোফাইল
১৯৪৯ সালে আইন বুর্দা তার পারিবারিক ব্যবসাটি মহিলাদের ম্যাগাজিন প্রকাশনাতে প্রসারিত করে। তার নিজের শহর জার্মানির অফেনবার্গে একটি ফ্যাশন ম্যাগাজিন প্রিন্টিং এবং প্রকাশনা সংস্থা প্রতিষ্ঠা করে। একই বছর তিনি পত্রিকা *Favorit,* যা পরে *Burda Moden* নাম পালটে করা হয়েছে আত্মপ্রকাশ করেন। *বুরদা মোডেন*  ম্যাগাজিনের প্রথম সংখ্যাটি *১৯০০* সালে প্রকাশিত হয়েছিল যার এক লক্ষ প্রচার ছিল। এটি ১৯৫২ এর পরে জনপ্রিয়তা অর্জন করেছিল, যখন এটি কাপড়ের নিদর্শনগুলি অন্তর্ভুক্ত করতে শুরু করে।

১৯৮৭ সালে, *বুরদা ফ্যাশন* সোভিয়েত ইউনিয়নে প্রকাশিত প্রথম পশ্চিমা ম্যাগাজিনে পরিণত হয়েছিল।  ১৯৯৪ সালে এটি প্রথম পাশ্চাত্য ম্যাগাজিনে প্রকাশিত হয়েছিল যা গণপ্রজাতন্ত্রী চীন এ প্রকাশিত হয়েছিল । 

এফ + ডাব্লিউ মিডিয়ার অংশীদার হয়ে ২০১৩ সালে মার্কিন যুক্তরাষ্ট্রে *বুরদা স্টাইল* চালু হয়েছিল। 

## আরও দেখুন

* জার্মানি পত্রিকার তালিকা 
* হুবার্ট বুরদা মিডিয়া 
* হুবার্ট বুরদা

## তথ্যসূত্র

## বহিঃসংযোগ

* BurdaFashion.com 
* BurdaStyle.com 
* Hubert-Burda-Media.de 
* Aenne-Burda.com 
* 99FACES.tv- এর সাথে সাক্ষাত্কারে নোরা অ্যাবসটেইট (বুর্দাস্টাইলের সহ-প্রতিষ্ঠাতা এবং প্রধান নির্বাহী কর্মকর্তা) - কপিরাইটমুক্ত সেলাই প্যাটার্নসের ক্রাউডসোর্সিং ফ্যাশন

বিষয়শ্রেণী:নারীদের ফ্যাশন ম্যাগাজিন
বিষয়শ্রেণী:জার্মান মহিলাদের ম্যাগাজিন
বিষয়শ্রেণী:জার্মান মাসিক ম্যাগাজিন
বিষয়শ্রেণী:জার্মান ভাষার ম্যাগাজিন
বিষয়শ্রেণী:১৯৫০-এ প্রতিষ্ঠিত ম্যাগাজিন

বিষয়শ্রেণী:জার্মানির নারীদের ম্যাগাজিন
আলমোড়া

**আলমোড়া** ভারতের উত্তরাখণ্ড রাজ্যের একটি সেনানিবাস শহর ও পৌরসভা। এটি আলমোড়া জেলার প্রশাসনিক সদরদপ্তর। আলমোড়া হিমালয় রেঞ্জের কুমাউ পাহাড়ের দক্ষিণ প্রান্তে অবস্থিত, জাতীয় রাজধানী দিল্লী থেকে এর দুরত্ব ৩৬৩ কিলোমিটার (এনএইচ৯ হয়ে), সাহারনপুর থেকে ৪১৯ কিলোমিটার (এরএইচ১০৯ হয়ে), দেরাদুন থেকে ৩৮৮ কিলোমিটার (আম্বালা - দেরাদুন- হরিদ্বার সড়ক হয়ে)। ২০১১ সালের ভারতীয় জনগণনা অনুসারে আলমোড়ার জনসংখ্যা ছিল ৩৫,৫১৩ জন। হিমালয়ের উচ্চ চূড়ায় অবস্থিত হওয়ায় আলমোড়া সারা বছরব্যাপী হালকা শীতকালীন জলবায়ু উপভোগ করা যায়।

## ভূগোল
আলমোড়া উত্তরাখণ্ড রাজ্যের আলমোড়া জেলায় ২৯.৫৯৭১° উত্তর অক্ষাংশ এবং ৭৯.৬৫৯১ পূর্ব দ্রাঘিমাংশে অবস্থিত। আলমোড়া ভারতের রাজধানী নয়াদিল্লি থেকে উত্তর পূর্বে ৪৬৫ কিলোমিটার এবং রাজ্যের রাজধানী দেরাদুন থেকে দক্ষিণ-পূর্বে ৪১৫ কিলোমিটার দুরে অবস্থিত। এটি কুমাউ বিভাগের অন্তর্গত এবং কুমাউনের প্রশাসনিক সদর দফতর নৈনিতাল থেকে উত্তরে ৬৩ কিলোমিটার দুরে অবস্থিত। সমুদ্র সমতল হতে এর গড় উচ্চতা হল ১,৮৬১ মিটার (৬,১০৬ ফুট)।

আলমোড়া অঞ্চলে ৪০০০ এরও বেশি প্রজাতির উদ্ভিদে সমৃদ্ধ, এর একটি বিশাল পরিসরে উচ্চতায় থাকার কারণে এটির প্রাকৃতিক উদ্ভিদে অসাধারণ বৈচিত্র্য রয়েছে। জলবায়ুর বিভিন্নতা ছাড়াও বিশেষত তাপমাত্রা ও বৃষ্টিপাতের প্রান্তিককরণ এবং উপত্যকার প্রকৃতির উচ্চতা ও উচ্চতাগুলোর সাথে সম্পর্কিত উত্সর্গীয় বৃদ্ধি এবং উদ্ভিদের বিভিন্নতা নির্ধারণ করে। এই অঞ্চলের উদ্ভিদগুলোকে গ্রীষ্মমণ্ডলীয়, হিমালয় উপ-গ্রীষ্মমণ্ডলীয় এবং উপ-আল্পাইন ও আল্পাইন উদ্ভিদের শ্রেণিবিন্যাসে ভাগ করা যেতে পারে। আলপাইন এবং উপ-আল্পাইন অঞ্চলগুলো ঔষধি গাছের সর্বাধিকসংখ্যক প্রাকৃতিক বাসস্থান হিসাবে বিবেচিত হয়।

## জনসংখ্যা
২০০১ সালের ভারতীয় জনগণনা অনুসারে আলমোড়ার জনসংখ্যা হল ৩৫,৫১৩ জন, যার মধ্যে ১৮,৩০৬ জন পুরুষ এবং ১৭,৭০২ জন মহিলা। মোট জনসংখ্যার মধ্যে আলমোড়া পৌর বোর্ড এলাকার জনসংখ্যা ৩৪,১২২ জন এবং আলমোড়া সেনানিবাস বোর্ডের জনসংখ্যা ১,৩৯১ জন। ০-৬ বছর বয়সী বাচ্চাদের জনসংখ্যা ৩০৮১ জন, যা আলমোড়ার মোট জনসংখ্যার ৮.৬৭%। আলমোড়া শহরের সাক্ষরতার হার ৮৬.১৯%, যা রাজ্যের গড় ৭৮.৮২% এর চেয়ে বেশি। পুরুষদের মধ্যে সাক্ষরতার হার ৮৮.০6% এবং মহিলা শিক্ষার হার ৮৪.২১%। ভারতের ২০০১ সালের জনগণনা অনুসারে আলমোড়ার জনসংখ্যা ছিল ৩২,৩৮৮ জন।

মোট জনসংখ্যার ৯০.৮৪% হিন্দু ধর্মের অনুসারি এবং এটি আলমোড়ার সংখ্যাগরিষ্ঠ ধর্ম। ইসলাম ধর্মের অনুসারি রয়েছে ৭.৫৪% এবং এটি বৃহত্তম সংখ্যালঘু ধর্ম। শিখ ধর্ম, খ্রিস্টান ও বৌদ্ধধর্মের মতো অন্যান্য ধর্মগুলিরও অল্প সংখ্যক অনুসারি রয়েছে। হিন্দি ও সংস্কৃত রাজ্যের সরকারী ভাষা এবং কুমোনি হল সংখ্যাগরিষ্ঠের মাতৃভাষা।

## শিক্ষা
আলমোড়ায় দুটি বিশ্ববিদ্যালয় রয়েছে; যথাক্রমে কুমাউ বিশ্ববিদ্যালয় এবং উত্তরাখণ্ড আবাসিক বিশ্ববিদ্যালয়। আলমোড়ার মোট ২৩টি প্রাথমিক বিদ্যালয়, ৭টি মাধ্যমিক বিদ্যালয়, ২টি সহ-মাধ্যমিক বিদ্যালয় এবং ৯টি উচ্চ মাধ্যমিক বিদ্যালয় রয়েছে।

## তথ্যসূত্র

বিষয়শ্রেণী:উত্তরাখণ্ডের শহর
বিষয়শ্রেণী:উত্তরাখণ্ডের পর্যটন
বিষয়শ্রেণী:১৫৬৮-এ ভারতে প্রতিষ্ঠিত
হনুমানগড় জেলা

**হনুমানগড় জেলা** ভারতের রাজস্থান রাজ্যের একটি জেলা। হনুমানগড় শহর জেলাটির সদর এবং এর বৃহত্তম শহর। 
[alt=Bhatner fort.|থাম্ব| ঐতিহাসিক ভাতনের দুর্গ [হনুমানগড় ]]

## জেলা পরিচিতি
জেলাটি রাজস্থানের উত্তর প্রান্তে অবস্থিত। এর আয়তন ১২,৬৪৫  বর্গ কিমি, জনসংখ্যা ১৭,৭৯,৬৫০ (২০১১ আদমশুমারি) এবং জনসংখ্যার ঘনত্ব ১৮৪ জন/বর্গ কিমি। এটি উত্তরে পাঞ্জাব রাজ্য দ্বারা, পূর্বে হরিয়ানা রাজ্য দ্বারা, দক্ষিণে রাজস্থানের চুরু জেলা দ্বারা এবং পশ্চিমে রাজস্থানের গঙ্গানগর জেলা দ্বারা সীমাবদ্ধ। জেলাটি কৃষিনির্ভর; প্রধান ফসলের মধ্যে রয়েছে - চাল, বাজি, তুলা, সোনামুখী (সিনা), গম এবং শাকসবজি। এটি শ্রী গঙ্গা নগরসহ রাজস্থানের খাদ্য ঝুড়ি এবং সেরা কৃষিজমিসহ এটি রাজস্থানের ৩১তম জেলা। এটি ১৯৯৪ সালের ১২ জুলাই শ্রী গঙ্গানগর জেলা থেকে পৃথক হয়ে জেলা হিসাবে গঠিত হয়। এর আগে এটি শ্রী গঙ্গানগর জেলার অন্যতম তহসিল ছিল।

জেলাটিতে কালীবাংগান (সিন্ধু উপত্যকা সভ্যতা) এবং পল্লুর নামে দুটি প্রত্নতাত্ত্বিক স্থান রয়েছে। এটি জেলার জনগোষ্ঠীর বেশিরভাগ পাঞ্জাবি হওয়ার কারণে এটি রাজস্থানের পাঞ্জাব নামেও পরিচিত।

হনুমানগড়ের ভাতনার দুর্গও রয়েছে, যা ভারতের অন্যতম প্রাচীন দুর্গ হিসাবে বিবেচিত হয়।

## জনসংখ্যার উপাত্ত
 ২০১১ সালের আদমশুমারি অনুসারে হনুমানগড় জেলার জনসংখ্যা ১৭,৭৯,৬০ জন, যা গাম্বিয়া  বা মার্কিন যুক্তরাষ্ট্রের নেব্রাস্কা রাজ্যের সমান। এটি জনসংখ্যার হিসাবে ভারতে জেলাগুলির মধ্যে ২৬৯তম স্থানে রয়েছে (মোট ৬৪০ এর মধ্যে)। হনুমানগড় ভারতের মাথাপিছু আয়ের ক্ষেত্রে সবচেয়ে বেশি উপার্জনকারী জেলাগুলির মধ্যে একটি।

জেলাটিতে জনসংখ্যার ঘনত্ব । এর ২০০১ -২০১১ এর  দশকে জনসংখ্যার বৃদ্ধির হার ছিল ১৭.২৪%। হনুমানগড় জেলার লিঙ্গ অনুপাত প্রতি ১০০০ পুরুষ প্রতি ৯০৬ জন নারী এবং শিক্ষার হার ৬৮.৩৭%।

### ভাষাসমূহ
ভারতের ২০১১ সালের আদমশুমারির সময়ে, জেলার জনসংখ্যার ৬৮.০১% হিন্দি, ৩০.১৬% পাঞ্জাবি, ০.৭৭% ভিলি এবং ০.৫৬% সিন্ধি তাদের প্রথম ভাষা হিসাবে কথা বলেছিল।

হিন্দি জেলার সরকারি ভাষা। রাজস্থানী ভাষার উপভাষা বাগরি বা পাঞ্জাবি ভাষার উপভাষা মালওয়াই বেশিরভাগ জনগণের দ্বারা কথিত হয়। হরিয়ানভি, সিন্ধি, সানসি এবং শিখ বাওয়ারি অন্যান্য স্তরের ভাষা ও উপভাষা, যা ছোট স্তরে কথিত।

#### বাগরি
ভার্নাকুলারগুলিতে দ্বিতীয় সংখ্যাগরিষ্ঠ লোকদের দ্বারা কথিত ভাষা হল রাজস্থানী ভাষা গোষ্ঠীর সুরভুক্ত ভাষা হিসাবে অন্তর্ভুক্ত বাগরি। এই উপভাষায় অনেক রাজস্থানী লেখকের বাসভূমি হনুমানগড় জেলায়, যা  নিয়ে জেলাটি গর্ব করে। দক্ষিণাঞ্চলের অনেকগুলি গ্রাম রাজস্থানী লেখকদের বিখ্যাত কেন্দ্র।

## তহশিল
হনুমানগড় জেলায় সাতটি তহসিল রয়েছে : হনুমানগড়, সাঙ্গারিয়া, রাওয়াতসর, নোহর, ভদ্র, টিব্বি ও পিলিবাঙ্গা ।

## তথ্যসূত্র

## বহিঃসংযোগ
* হনুমানগড় জেলা অফিসিয়াল ওয়েবসাইট

বিষয়শ্রেণী:রাজস্থানের জেলা
বিষয়শ্রেণী:হনুমানগড় জেলা
বিষয়শ্রেণী:১৯৯৪-এ রাজস্থানে প্রতিষ্ঠিত
চিতোরগড় জেলা

**চিতোরগড় জেলা** পশ্চিম ভারতের রাজস্থান রাজ্যের একটি জেলা। ঐতিহাসিক চিতোরগড় শহর চিতোরগড় জেলার প্রশাসনিক সদর দফতর।

জেলার আয়তন ১০,৮৫০ বর্গ &nbsp; কিমি এবং জনসংখ্যা ১৫,৪৪,৩৩৮ (২০১১ সালের আদমশুমারি অনুযায়ী)। জেলাটি মধ্য প্রদেশের নিমচ জেলা দ্বারা একটি বৃহত্তর পশ্চিমাঞ্চল এবং একটি ছোট পূর্ব অংশে বিভক্ত। পশ্চিমাংশটি পূর্বে মধ্য প্রদেশের নিমুচ, মন্দসৌর ও রতলাম জেলা এবং দক্ষিণে রাজস্থানের প্রতাপগড় জেলা, পূর্বে উদয়পুর ও রাজসমন্দ এবং উত্তরে ভিলওয়ারা দ্বারা সীমাবদ্ধ। পূর্ব ও উত্তর অংশ রাজস্থানের ভিলওয়ারা, বুন্দি ও কোটা জেলা দ্বারা বেষ্টিত এবং দক্ষিণ ও পশ্চিম দিক মধ্য প্রদেশের নীমুচ জেলা দ্বারা বেষ্টিত। এই জেলা ১০টি তহসিলে বিভক্ত। তহসিলগুলি হলো - চিত্তোরগড়, রশ্মি, গঙ্গার, বেগুন, কাপাসন, রাওয়াতভাটা, দুঙ্গলা, ভাদেশার, বারী সদরী ও নিম্বাহেরা।

## অর্থনীতি
২০০৬ সালে পঞ্চায়েতি রাজ মন্ত্রক চিত্তোরগড়কে দেশের ২৫০টি পিছিয়ে পড়া জেলার অন্যতম (মোট ৬৪০টির মধ্যে) হিসাবে উল্লেখ করেছে। এটি রাজস্থানের বারোটি জেলার মধ্যে একটি, যা বর্তমানে পশ্চাৎপদ অঞ্চল অনুদান তহবিল কর্মসূচির (বিআরজিএফ) থেকে তহবিল প্রাপ্ত।

## জনসংখ্যার উপাত্ত

২০১১ সালের আদমশুমারি অনুসারে চিতোরগড় জেলার জনসংখ্যা ১৫,৪৪,৩৯২, যা গ্যাবোন  বা মার্কিন যুক্তরাষ্ট্রের হাওয়াই রাজ্যের সমান সমান। সংখ্যার হিসাবে জেলাটি ভারতে ৩২৩ তম স্থান  (মোট ৬৪০ এর মধ্যে ) পেয়েছে। জেলাটির জনসংখ্যার ঘনত্ব ।  ২০০১-২০১১ এর দশকে এর জনসংখ্যা বৃদ্ধির হার ছিল ১৬.০৯%। চিতোরগড় জেলার লিঙ্গ অনুপাত ১০০০ জন পুরুষ প্রতি ৯৭০ জন মহিলা এবং সাক্ষরতার হার ৬২.৫১%।

ভারতের ২০১১ সালের আদমশুমারির সময়ে, জেলার ৯৮.৪০% জনগণ হিন্দি ভাষায় কথা বলেছিলেন এবং জেলার ০.৫৮% মানুষের প্রথম ভাষা ছিল উর্দু। 

## আগ্রহের জায়গা
ডান|থাম্ব|150x150পিক্সেল| ভিতরে চিতোরগড় দুর্গ
থাম্ব|200x200পিক্সেল| চিতোরগড় দুর্গের ভিতরে মন্দির

### চিতোরগড় দুর্গ
চিতোর দুর্গটি ১৮০ মিটার উচু পাহাড়ে  জমি জুড়ে বিস্তৃত। এটি খ্রিস্টীয় ৭ম শতাব্দীতে মৌর্যদের দ্বারা নির্মিত হয়েছিল। একটি বিশ্বাস আছে যে এটি পঞ্চ পাণ্ডবদের ভীম দ্বারা নির্মিত হয়েছিল। এই দুর্গটি ছিল গোরা, বাদল, রানা কুম্ভ, মহারাণা প্রতাপ, জয়মাল, পট্টা প্রভৃতি অনেক মহান ভারতীয় যোদ্ধার দুর্গ।

### কালিকা মাতার মন্দির
কালিকা মাতার মন্দিরটি মূলত ৮ম শতাব্দীতে সূর্য দেবতার জন্য নির্মিত হয় এবং পরে ১৪তম শতাব্দীতে কালী মা দেবীর মন্দিরে রূপান্তরিত হয়। নবরাত্রির উৎসবের দিনগুলিতে মেলার আয়োজন করা হয় এবং বিভিন্ন স্থান থেকে তীর্থযাত্রীরা এখানে মন্দিরে প্রার্থনার জন্য  আসেন।

## আরও দেখুন
* চিতোর দুর্গ 
* রাজস্থানে পর্যটন

## তথ্যসূত্র

## বহিঃসংযোগ
* চিতোরগড় জেলার অফিসিয়াল ওয়েবসাইট

বিষয়শ্রেণী:রাজস্থানের জেলা
বিষয়শ্রেণী:চিতোরগড় জেলা
বিষয়শ্রেণী:১৯৪৮-এ প্রতিষ্ঠিত রাষ্ট্র ও অঞ্চল
শঙ্কর ঘোষ

**শঙ্কর ঘোষ** একজন ভারতীয় ইমিউনোলজিস্ট এবং মাইক্রোবায়োলজিস্ট, যিনি কলম্বিয়া ইউনিভার্সিটি মেডিকেল সেন্টারের মাইক্রোবায়োলজি এবং ইমিউনোলজি বিভাগের প্রধান। এর আগে তিনি ইমিউনোবায়োলজি, আণবিক জীববিজ্ঞান, প্রাণরসায়ন, আণবিক জীববিদ্যা, কোষবিদ্যা ও বিকাশীয় জীববিজ্ঞানের অধ্যাপক এবং গবেষক হিসাবে ১৭ বছর ধরে ইয়েল বিশ্ববিদ্যালয়ে কাজ করেছেন।

শঙ্কর ঘোষের নির্দিষ্ট গবেষণার ক্ষেত্রটি হল উদ্দীপকের প্রতিক্রিয়াতে গঠন, সক্রিয় বা প্রকাশিত প্রতিলিপি উৎপাদক, এনএফ-কেবি এর মাধ্যমে সেলুলার প্রতিক্রিয়াগুলির সক্রিয়করণের উপর দৃষ্টি নিবদ্ধ করে।

## শিক্ষা
শঙ্কর ঘোষ কলকাতায় জন্মগ্রহণ করেছিলেন এবং বড় হয়েছিলেন। তিনি ১৯৮১ সালে ভারতের কলকাতা বিশ্ববিদ্যালয় থেকে বিএসসি, এবং তারপর এমএসসি করেন; এরপর ১৯৮৪ সালে নিউ ইয়র্কের অ্যালবার্ট আইনস্টাইন কলেজ অব মেডিসিন (ইয়েশিভা বিশ্ববিদ্যালয়) থেকে এম.এস. করেন। তিনি ১৯৮৮ সালে নিউ ইয়র্কের অ্যালবার্ট আইনস্টাইন কলেজ অব মেডিসিন থেকে পিএইচডি পেয়েছিলেন এবং তারপরে তিনি কেমব্রিজ, ম্যাসাচুসেটসের (এমআইটি) হোয়াইটহেড ইনস্টিটিউট থেকে নোবেল বিজয়ী ডেভিড বাল্টিমোরের তত্ত্বাবধানে (১৯৮৯–১৯৯১) তার পোস্টডক্টরাল কাজ করেছিলেন।

## কর্মজীবন
ইরভিংটন ইনস্টিটিউট ফর মেডিকেল রিসার্চের ফেলো; তিনি ১৯৯১ সালে ইয়েল বিশ্ববিদ্যালয়ের অনুষদে যোগদান করেছিলেন, এবং ইমিউনোবোলজির অধ্যাপক হিসাবে পরবর্তী ১৭ বছর সেখানে কাজ করেছেন; আণবিক জীববিজ্ঞান, কোষবিদ্যা এবং উন্নয়নমূলক জীববিজ্ঞান; এবং আণবিক বায়োফিজিক্স এবং বায়োকেমিস্ট্রি ইয়েল বিশ্ববিদ্যালয় স্কুল অফ মেডিসিনএ কাজ করেছেন, ২০০৮ সালে তিনি কলম্বিয়া বিশ্ববিদ্যালয়ে চলে যান এবং কলম্বিয়া বিশ্ববিদ্যালয় মেডিকেল সেন্টার এর মাইক্রোবায়োলজি বিভাগের প্রধান হন।

২০০২ সালে হাওয়ার্ড হিউজ মেডিকেল ইনস্টিটিউট তাকে হাওয়ার্ড হিউজ মেডিকেল ইনভেস্টিগেটর হিসাবে মনোনীত করে। ২০০৫ সালে তিনি র‍্যানব্যাক্সি সায়েন্স ফাউন্ডেশনের বার্ষিক গবেষণা পুরস্কারেও ভূষিত হয়েছিলেন, প্রতিষ্ঠানটি র‌্যানব্যাক্সি ল্যাবরেটরিজ লিমিটেড (আরএলএল) দ্বারা নির্ধারিত একটি অলাভজনক সংস্থা। তারপরে ২০০৭ সালে "ইমিউনোলজির ক্ষেত্রে বিশিষ্ট অবদানের জন্য, বিশেষত অ্যাক্টিভেটেড বি কোষগুলির পারমাণবিক ফ্যাক্টর কাপা-লাইট-চেইন-বর্ধক (এনএফ-কেবি) সিগন্যালিং পথের অধ্যয়নের জন্য" আমেরিকান অ্যাসোসিয়েশন ফর অ্যাডভান্সমেন্ট অফ সায়েন্স "(এএএএস) থেকে তাকে এএএএস এর ফেলো দেওয়া হয়েছিল।

ডাঃ ঘোষ বেশ কয়েকটি সংস্থার জন্য উপদেষ্টা হিসেবে কাজ করেছেন, এর মধ্যে ছিল সুইডেনের স্টকহোমের জাতীয় ক্যান্সার ইনস্টিটিউটের বৈজ্ঞানিক পরামর্শদাতা এবং কারোলিনস্কা ইনস্টিটিউটে ইমিউন রিসেপ্টর সম্পর্কিত কেন্দ্রের পরামর্শদাতা। তিনি বর্তমানে ভারতের বেঙ্গালুরুতে ন্যাশনাল সেন্টার ফর বায়োলজিক্যাল সায়েন্সেসের পরিচালনা পর্ষদের সদস্য; ড্যামন রানইন ক্যান্সার রিসার্চ ফাউন্ডেশনের বৈজ্ঞানিক পর্যালোচনা বোর্ডের সদস্য এবং লিউকেমিয়া এবং লিম্ফোমা সোসাইটির বৈজ্ঞানিক পর্যালোচনা কাউন্সিলের সদস্য। তিনি ইমিউনিটি, মলিকুলার ও সেলুলার বায়োলজি এবং জৈবিক রসায়নসহ একাধিক জার্নালের সম্পাদকীয় বোর্ডেও কাজ করেন। তিনি শতাধিক নিবন্ধ প্রকাশ করেছেন।

## তথ্যসূত্র

## বহিঃসংযোগ
* Research Abstract: Mechanisms Regulating the Biological Activity of the Transcription Factor NFκB by Sankar Ghosh  at *[[Howard Hughes Medical Institute|HHMI]]*

বিষয়শ্রেণী:জীবিত ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়েল বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:কলকাতার বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্রতাপচন্দ্র মজুমদার

**প্রতাপচন্দ্র মজুমদার** (২ অক্টোবর,১৮৪০- ২০ মে, ১৯০৫) বাংলায় হিন্দু সংস্কার আন্দোলনের নেতা ছিলেন। তিনি ভারতের ব্রাহ্মসমাজের সদস্য এবং কেশবচন্দ্র সেনের ঘনিষ্ঠ অনুসারী ছিলেন। তিনি হিন্দুধর্ম এবং খ্রিস্ট ধর্মের দর্শন এবং নীতিশাস্ত্রের মধ্যে যোগাযোগের এক আদর্শ প্রতিনিধি ছিলেন। এই সম্পর্কে তিনি তার বই *দি ওরিয়েন্টাল ক্রাইস্ট* লিখে গেছেন।

## জীবন এবং কাজ
কেশবচন্দ্র সেন এবং তার সহকর্মীরা ঠিক করেছিলেন যে চার ব্রাহ্মসভ্য ব্রাহ্ম আদর্শ ও চারটি প্রধান বিশ্ব ধর্ম (হিন্দুধর্ম, খ্রিস্ট ধর্ম, বৌদ্ধ ধর্ম এবং ইসলাম) এর মধ্যে সম্পর্কের বিষয়ে অধ্যয়ন করবেন এবং প্রতিবেদন দাখিল করবেন। গৌরগোবিন্দ রায় হিন্দু ধর্ম অধ্যয়নের জন্য নিযুক্ত হন; অঘোরনাথ গুপ্ত নিযুক্ত হন বৌদ্ধ ধর্ম অধ্যয়ন করতে এবং গিরিশ চন্দ্র সেনের ওপর দায়িত্ব পড়ে ইসলাম ধর্ম অধ্যয়নের। মজুমদারকে খ্রিস্ট ধর্ম অধ্যয়নের জন্য প্রেরণ করা হয়েছিল। এই অধ্যয়নের ফল হিসেবে তিনি লেখেন * দি ওরিয়েন্টাল ক্রাইস্ট *, এটি ১৮৮৩ সালে বোস্টনে জিও. এইচ. এলিসের মাধ্যমে প্রকাশিত হয়েছিল। এটি নিয়ে পাশ্চাত্যে অনেক আলোচনা হয়েছিল। শেষ পর্যন্ত মজুমদার এবং ম্যাক্স মুলারের মধ্যে হিন্দুধর্ম ও খ্রিস্ট ধর্মের মধ্যে সম্পর্কের বিষয় নিয়ে গুরুত্বপূর্ণ চিঠিপত্রের আদান-প্রদানের সূচনা হয়। মজুমদার এই চিঠিপত্র ছাপার অক্ষরে প্রকাশ করেন। এরপর এটি ব্রিটেন ও ভারত - উভয় দেশেই বিতর্কের সৃষ্টি করে। মুলার প্রকাশ্যে বলেছিলেন যে মজুমদার খ্রিস্ট ধর্মে ধর্মান্তরিত হয়ে গিয়ে এখন খ্রিস্টান। কিন্তু মজুমদার তার এই বক্তব্য প্রত্যাখ্যান করেছিলেন। তিনি যুক্তি দিয়েছিলেন যে, আত্মত্যাগের নমুনা হিসাবে যিশুর প্রতি তার নিজের ইতিবাচক দৃষ্টিভঙ্গিকে "খ্রিস্টান" আখ্যাটি যথাযথভাবে ব্যাখ্যা করে না। ব্রাহ্ম দর্শনের মধ্যে দিয়েই তিনি যিশুর ক্রিয়া ও ঈশ্বরত্বের দাবীকে ব্যাখ্যা করেছেন। পরিবর্তে মুলার বলেছিলেন যে খ্রিস্টানদের ব্রাহ্মদের কাছ থেকে শিক্ষা নেওয়া উচিত এবং প্রায়শ্চিত্তের প্রচলিত খ্রিস্টান প্রথাটি বিসর্জন দেওয়া উচিত।

মজুমদার ব্রাহ্ম আন্দোলনের আধ্যাত্মিক ও সামাজিক আদর্শ সম্পর্কেও বেশ কয়েকটি বই লিখেছিলেন। তিনি কেশবচন্দ্র সেনের একটি জীবনী লেখেন, * দ্য লাইফ অ্যান্ড টিচিংস অব [[কেশবচন্দ্র সেন]] * (১৮৮৭)। তিনি রামকৃষ্ণ দেবের একটি জীবনীও লিখেছিলেন। তার প্রতি মজুমদারের গভীর শ্রদ্ধা ছিল। তিনি ১৮৯৩ সালে শিকাগোতে বিশ্ব ধর্মের সংসদে ব্রাহ্মসমাজের প্রতিনিধি হিসাবে যোগ দিয়েছিলেন। ১৮৯৩ সালের অক্টোবরে মজুমদার আমেরিকান অ্যান্টিকুয়ারিয়ান সোসাইটির সদস্য নির্বাচিত হন।

১৯১৯ সালে প্রতাপ চন্দ্র মজুমদারের সংগৃহীত প্রজ্ঞাগুলি 'উপদেশ' নামে প্রকাশিত হয়েছিল। মজুমদারের রচনাগুলি এমন একটি দৃষ্টিভঙ্গি প্রতিফলিত করে যা খ্রিস্টান, ইসলাম বা ইহুদি ধর্মসহ বিভিন্ন ধর্মের মূল্য এবং মৌলিক সম্বন্ধকে অবাধে স্বীকৃতি দেয় ও ধর্মীয় ব্যক্তিত্বরা তাদের মূল ভাব এবং প্রচারের সাথে সম্পর্কিত।

## তথ্যসূত্র

## গ্রন্থপঞ্জী
* 
* 

## বহিঃসংযোগ
* 
*Article in the ''Telegraph of India'', "Rote, Rhetoric and Identity - The ‘mixed bag’ quality of the colonial encounter, by Malavika Karlekar", 
*"The oriental Christ" written by Protap Chunder Mozoomdar

বিষয়শ্রেণী:১৮৪০-এ জন্ম
বিষয়শ্রেণী:১৯০৫-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:ভারতীয় ধর্মতত্ত্ববিদ
বিষয়শ্রেণী:১৯শ শতাব্দীর বাঙালি
বিষয়শ্রেণী:বাঙালি লেখক
বিষয়শ্রেণী:ব্রাহ্ম
বিষয়শ্রেণী:২০শ শতাব্দীর বাঙালি
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:হিন্দু দার্শনিক ও ধর্মতত্ত্ববিদ
বিষয়শ্রেণী:১৯শ শতাব্দীর হিন্দু দার্শনিক ও ধর্মতত্ত্ববিদ
বিষয়শ্রেণী:ভারতীয় ধর্মীয় লেখক
বিষয়শ্রেণী:১৯শ শতাব্দীর ভারতীয় লেখক
স্নেহা (অভিনেত্রী)

**স্নেহা** (জন্মঃ ১৯৮১) হচ্ছেন ভারতের একজন চলচ্চিত্র অভিনেত্রী। মূলত তামিল চলচ্চিত্রে অভিনয়কারী স্নেহা ২০০০ সালে একটি মালয়ালম ভাষার চলচ্চিত্রে প্রথম অভিনয় করেছিলেন, একই বছর তার অভিনীত তামিল চলচ্চিত্র *এন্নাভালে* মুক্তি পায় যেটাতে তিনি মাধবনের সঙ্গে অভিনয় করার সুযোগ পেয়েছিলেন। ২০০১ সালের তামিল চলচ্চিত্র *আনন্দম* স্নেহাকে ছোটোখাটো পরিচিতি এনে দিয়েছিলো। ২০০১ সালে তার অভিনীত একটি তেলুগু চলচ্চিত্র মুক্তি পায় যেটি ছিলো তার অভিনীত প্রথম তেলুগু চলচ্চিত্র যার নাম ছিলো *প্রিয়ময়না নিকু*। এরপর তিনি বেশ কয়েকটি মালয়ালম এবং কন্নড় চলচ্চিত্রে অভিনয় করার সুযোগ পান।

২০০২ সালের চলচ্চিত্র *উন্নাই নিনাইদে* (তামিল) এর জন্য ফিল্মফেয়ার পুরস্কার দক্ষিণ জেতেন সহকারী অভিনেত্রী বিষয়শ্রেণীতে। এছাড়াও কর্মজীবনে স্নেহা 'বিজয় পুরস্কার', 'তামিলনাড়ু রাজ্য চলচ্চিত্র পুরস্কার', 'নন্দী পুরস্কার' পেয়েছিলেন।
## চলচ্চিত্রের তালিকা

* ভাসুল রাজা এমবিবিএস (২০০৪)

## তথ্যসূত্র

## বহিঃসংযোগ

* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:তেলুগু অভিনেত্রী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:মুম্বইয়ের অভিনেত্রী
১৭তম বাচসাস পুরস্কার

**১৭তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের সপ্তদশ আয়োজন। ১৯৯৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৬ জন বিজয়ীকে পুরস্কার প্রদান করা হয়। *[[অন্য জীবন]]* শ্রেষ্ঠ চলচ্চিত্রসহ সর্বাধিক পুরস্কার অর্জন করে।

## বিজয়ীদের তালিকা
### চলচ্চিত্র

### সাংবাদিকতা
* এস এম পারভেজ স্মৃতি পুরস্কার - ইয়াসিন বাবুল ("বাচসাস"-এ বিশেষ অবদান রাখার জন্য")

## আরও দেখুন
* ২০তম জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৯৫-এর চলচ্চিত্র পুরস্কার
জাকির খান

**জাকির খান** একজন বাংলাদেশি চলচ্চিত্র পরিচালক ছিলেন যিনি ১১টি বাংলাদেশি চলচ্চিত্র পরিচালনা করেছেন।

## জীবনী
৩৪ বছরের কর্মজীবনে জাকির খান মোট ১১টি চলচ্চিত্র পরিচালনা করেন। তন্মধ্যে, *চার অক্ষরের ভালোবাসা*, *মনের অজান্তে*, *মন চুরি* ও *রাঙামন* এর মত চলচ্চিত্র রয়েছে।

জাকির খান ২০১৯ সালের ১৯ অক্টোবর ৫৬ বছর বয়সে ক্যান্সারে আক্রান্ত হয়ে মৃত্যুবরণ করেন।

## নির্বাচিত চলচ্চিত্র তালিকা
* *চার অক্ষরের ভালোবাসা*
* *মনের অজান্তে*
* *মন চুরি*
* *রাঙামন*
## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:১৯৬০-এর দশকে জন্ম
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:নরসিংদী জেলার ব্যক্তি
স্টিফেন পিয়ল

**স্টিফেন গাই পিয়ল** (; জন্ম: ২ সেপ্টেম্বর, ১৯৬৯) হারারে এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন **স্টিফেন পিয়ল**।

## খেলোয়াড়ী জীবন
১৯৯০-৯১ মৌসুম থেকে ১৯৯৫-৯৬ মৌসুম পর্যন্ত স্টিফেন পিয়লের প্রথম-শ্রেণীর খেলোয়াড়ী জীবন চলমান ছিল। জন ট্রাইকোসের ছত্রচ্ছায়ায় নিজেকে সমৃদ্ধ করেন। তবে, এ দুজনের পার্থক্য কখনো কাছাকাছি পর্যায়ে আসেনি। খাঁটো গড়নের অধিকারী ছিলেন। মাঠের নির্দিষ্ট জায়গায়ই কেবল অবস্থান করতেন। তবে, বল নিখুঁতভাবে ও দীর্ঘ সময় ধরে বোলিংয়ে সক্ষমতা দেখিয়েছেন।

সমগ্র খেলোয়াড়ী জীবনে চারটিমাত্র টেস্ট ও একুশটি একদিনের আন্তর্জাতিকে অংশগ্রহণ করেছেন স্টিফেন পিয়ল। ১ ডিসেম্বর, ১৯৯৩ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২০ অক্টোবর, ১৯৯৪ তারিখে বুলাওয়েতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। চার টেস্ট খেললেও তেমন প্রভাব ফেলতে পারেননি। করাচীতে পাকিস্তানের বিপক্ষে ব্যক্তিগত সেরা বোলিং পরিসংখ্যান ২/৮৯ করেছিলেন।

১৯৯২-৯৩ মৌসুমে নিউজিল্যান্ডের বিপক্ষে ওডিআইয়ে অংশগ্রহণের মাধ্যমে আন্তর্জাতিক ক্রিকেটে পদচারণ ঘটে স্টিফেন পিয়লের। তবে, এর পরপরই দলীয় শৃঙ্খলাভঙ্গের কারণে ভারত সফরগামী জিম্বাবুয়ে দলের সদস্যের মর্যাদা হারান।

## তথ্যসূত্র

## আরও দেখুন
* এডো ব্রান্ডেস
* অ্যালিস্টেয়ার ক্যাম্পবেল
* ১৯৯৬ ক্রিকেট বিশ্বকাপ দলসমূহ
* জিম্বাবুয়ের টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:ফ্যালকন কলেজের প্রাক্তন শিক্ষার্থী
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব